PMIndiaData/PMIndiaSum huggingface dataset:
అఖాడాపరిషద్ అధ్యక్షుడు శ్రీ నరేంద్ర గిరి కన్నుమూత పట్ల సంతాపాన్ని వ్యక్తం చేసినప్రధాన మంత్రి

అఖాడా పరిషద్ అధ్యక్షుడు శ్రీ నరేంద్ర గిరి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు. ‘‘అఖాడా పరిషద్ అధ్యక్షుడు శ్రీ నరేంద్ర గిరి గారి కన్నుమూత అత్యంత దు:ఖదాయకమైంది. ఆధ్యాత్మిక సంప్రదాయాల పట్ల సమర్పణ భావాన్ని కలిగివుంటూ ఆయన సంత్ సమాజం తాలూకు అనేక విభాగాల ను ఒక చోటు కు తీసుకు రావడం లో ప్రధాన భూమిక ను నిర్వహించారు. ప్రభువు ఆయన కు తన శ్రీ చరణాల లో స్థానాన్ని ఇవ్వు గాక. ఓమ్ శాంతి’’ అని ప్ర‌ధాన మంత్రి ఒక ట్వీట్ లో పేర్కొన్నారు.
జ్యేష్ఠ అష్టమి నాడు అందరికీ, ప్రత్యేకించి కశ్మీరీ పండిత సోదరీమణుల కు మరియు సోదరుల కు శుభాకాంక్షలుతెలిపిన ప్రధాన మంత్రి

మంగళ ప్రదమైనటువంటి జ్యేష్ఠ అష్టమి తాలూకు సందర్భం లో అందరికీ, ప్రత్యేకించి కశ్మీరీ పండిత కుటుంబాల కు చెందిన సోదరీమణులు మరియు సోదరుల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలియ జేశారు. ప్రధాన మంత్రి ఒక ట్వీట్ లో – ‘‘జ్యేష్ఠ అష్టమి నాడు ప్రతి ఒక్కరి కి, ప్రత్యేకించి కశ్మీరీ పండిత కుటుంబాల లోని నా సోదరీమణుల కు మరియు సోదరుల కు ఇవే శుభాకాంక్షలు. అందరి శ్రేయస్సు కోసం మరియు అందరి సమృద్ధి కోసం మనం మాత ఖీర్ భవానీ ని ప్రార్థించుదాం.’’ అని పేర్కొన్నారు.
ప్రజల సందేశాలు ఈ సారి దీపావళిని సాయుధ దళాలకు ప్రత్యేకంగా మార్చనున్నాయి

సాయుధ దళాల పట్ల దేశానికి ఉన్న ఘనమైన గౌరవం మరియు అభిమానం ఈ సారి పండుగల కాలంలో అభివ్యక్తం కానున్నది. ప్రధాన మంత్రి శ్రీ నరేంద్ర మోదీ నాయకత్వంలో చేపడుతున్న ఒక విశిష్టమైన ప్రచార ఉద్యమం ఇందుకు వేదిక కానున్నది. #Sandesh2Soldiers పేరిట సాగే ఈ ప్రచార ఉద్యమం ఆప్తులకు దూరంగా దేశ సరిహద్దులలో విధి నిర్వహణలో ఉంటూ దేశాన్ని కంటికి రెప్పలాగా కాపాడుతున్న భారతీయ సాయుధ దళాలలో సంతోషాన్ని పెంపొందింపచేసేందుకు ప్రతి ఒక్క పౌరుడికి/పౌరురాలికి ఒక అవకాశాన్ని కల్పించబోతున్నది. ఉత్తరాలు మరియు సందేశాలను సాయుధ దళాలకు పంపించవలసిందిగా ప్రజలను ఆహ్వానిస్తూ ఒక ప్రచార ఉద్యమాన్ని ఆరంభించడం జరిగింది. ఈ ప్రయత్నాలకు ప్రధాన మంత్రి శ్రీ నరేంద్ర మోదీ నేతృత్వం వహిస్తూ మన ధీర సాయుధ దళ సిబ్బందికి సందేశాలను పంపించవలసిందిగా ప్రజలను కోరుతున్న ఒక ప్రత్యేక వీడియో ను సోషల్ మీడియా ద్వారా షేర్ చేసుకొన్నారు. కొద్ది గంటల వ్యవధిలోనే, ఈ వీడియో ట్విటర్ మరియు ఫేస్ బుక్ ల వంటి వేదికలన్నింటిలోనూ గొప్ప కుతూహలాన్ని రేకెత్తించింది. ప్రజలు Narendra Modi App ద్వారాను, MyGov.in ద్వారాను, అలాగే ఆకాశవాణి ద్వారాను వారి సందేశాలను పంపించేందుకు అవకాశం ఉంది. దూరదర్శన్ సైతం ప్రజల మనోభావాలను సాయుధ దళాలతో పంచుకొనే ఒక కార్యక్రమాన్ని సమర్పించనుంది. Narendra Modi App పైన ఒక ప్రత్యేక మాడ్యుల్ ను ఆరంభించారు. ఇది ప్రజలకు వారి శుభాకాంక్షలను, లేదా వారి చేతిరాతతో కూడిన సందేశాలను సాయుధ దళాలకు పంపేందుకు తోడ్పడుతుంది. #Sandesh2Soldiers ప్రచార ఉద్యమం ప్రజలకు, సాయుధ దళాలకు మధ్య అన్యోన్యాన్ని పెంచుతుందని భావిస్తున్నారు. ఈ నెల ఆరంభంలో భోపాల్ లో జరిగిన ఒక కార్యక్రమంలో ప్రధాన మంత్రి పాల్గొని, మన సాహసవంతులైన జవానులను గురించి ప్రత్యేకంగా దృష్టి సారించారు. జవానులను కలుసుకొన్న సందర్భాలలో వారి పాత్రను మెచ్చుకోవలసిందిగా ఆయన ప్రజలకు విజ్ఞప్తి చేశారు. ఈ విజ్ఞప్తి కూడా సోషల్ మీడియా లో మంచి స్పందనను రేకెత్తించింది. శ్రీ నరేంద్ర మోదీ ప్రధాన మంత్రి అయినప్పటి నుండి వచ్చిన రెండు దీపావళి పర్వదినాలలోనూ సాయుధ దళాలతో గడిపారు.
పునర్వినియోగ విద్యుత్తు సహకారంపై  భారత్, హెల్లెనిక్ దేశాల మధ్య అవగాహనా ఒప్పందాన్ని మంత్రి మండలి ఆమోదించింది.

పునర్వినియోగ విద్యుత్తు రంగంలో సహకారం పై భారత్, హెల్లెనిక్ దేశాల మధ్య అవగాహనా ఒప్పందం గురించి ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రి మండలికి తెలియజేయడం జరిగింది. 2017 నవంబరు నెలలో న్యూ ఢిల్లీ పర్యటనలో ఉన్న హెల్లెనిక్ రిపబ్లిక్ దేశానికి చెందిన విదేశీ వ్యవహారాల మంత్రి గౌరవనీయులైన నికోస్ కోటీజీయాస్ మరియు భారత ప్రభుత్వ విదేశీ వ్యవహారాల మంత్రి శ్రీమతి సుష్మా స్వరాజ్ ఈ అవగాహన ఒప్పందంపై సంతకాలు చేశారు. సమానత్వం, అన్యోన్యత ల పరస్పర ప్రయోజనం ఆధారంగా నూతన, పునరుత్పాదక సమస్యలపై ద్వైపాక్షిక సాంకేతిక సహకారాన్ని ప్రోత్సహించడానికి, సహకార సంస్థాగత సంబంధాలను పెంపొందించడానికి వీలుగా ఒక ఆధారాన్ని నెలకొల్పడానికీ ఇరుపక్షాలూ నిర్ణయించుకున్నాయి. సహకార రంగానికి సంబంధించిన విషయాలను సమీక్షించి, పర్యవేక్షించి, చర్చించేందుకు ఒక సంయుక్త కార్యాచరణ బృందాన్ని నెలకొల్పడానికి ఈ అవగాహనా ఒప్పందం వీలుకలిగిస్తుంది. నైపుణ్యాలనూ, నెట్ వర్క్ సమాచారాన్నీ ఇచ్చి పుచ్చుకునేందుకు ఈ అవగాహనా ఒప్పందాన్ని ఉద్దేశించారు.
కాన్పూర్ ఎయిర్ ఫోర్స్ స్టేషన్ లోని 6.5628 ఎకరాల రక్ష‌ణ శాఖ భూమిని పాఠశాల భవన నిర్మాణం కోసం కేంద్రీయ విద్యాలయ సంఘటన్ కు లీజు పై బదలాయించేందుకు ఆమోదం తెలిపిన మంత్రివర్గం

కాన్పూర్ లోని ఎయిర్ ఫోర్స్ స్టేషన్ (ఎఎఫ్ఎస్ కాన్పూర్) కు చెందిన 6.5628 ఎకరాల రక్ష‌ణ శాఖ భూమిని కేంద్రీయ విద్యాలయ సంఘటన్ (కెవిఎస్) కు లీజు పై బదిలీ చేసేందుకు ప్రధాన మంత్రి శ్రీ‌ నరేంద్ర మోదీ అధ్యక్ష‌తన సమావేశమైన కేంద్ర మంత్రివర్గం ఆమోదం తెలిపింది. ఈ భూమిని పాఠశాల భవనం నిర్మాణం కోసం ఉపయోగించనున్నారు. అంతేకాకుండా ఇంతకు ముందు ఎఎఫ్ఎస్, కాన్పూర్ లో 8.90 ఎకరాల రక్ష‌ణ శాఖ భూమిని కెవిఎస్ కు బదిలీ చేసేందుకు ఆమోదం తెలుపుతూ 2011 జూన్ 16వ తేదీన తీసుకున్న నిర్ణయాన్ని పాక్ష‌ికంగా సవరిస్తూ పాఠశాల సంబంధిత ఇతరేతర మౌలిక సదుపాయాల కల్పనకు ఉపయోగించనున్నారు. రక్ష‌ణ శాఖ భూమిని ఈ విషయంలో ప్రస్తుతం అమలులో ఉన్న ప్రభుత్వ విధానానికి లోబడి ఎటువంటి లాభం లేకుండా సంవత్సరానికి ఒక రూపాయి నామమాత్రపు అద్దెకు లీజు ప్రాతిపదికన బదిలీ చేయడం జరుగుతోంది. పాఠశాలకు అవసరమైన మౌలిక సదుపాయాలను కెవిఎస్ తన సొంత నిధులతో మరియు తనదైన నియమాల ప్రకారం నిర్మించనుంది. ఎఎఫ్ఎస్ కాన్పూర్ లో కేంద్రీయ విద్యాలయ 1985 ఆగస్టు నుండి ఒక తాత్కాలికమైన బారకాసు తరహా వసతి సముదాయంలో విధులను నిర్వహిస్తూ వస్తోంది. ఈ వసతి ఒక బడికి నిర్దేశించిన ప్రమాణాలకు అనుగుణంగా లేదు. అంతకంతకు పెరుగుతున్న విద్యార్థుల అవసరాలను ప్రస్తుత వసతి సదుపాయం పూర్తిగా తీర్చలేకపోతోంది. తాజాగా భూమిని బదలాయించడంతో విద్యార్థులకు, టీచర్లకు.. ఈ ఇరు పక్ష‌ాలకు.. కావలసిన సౌకర్యాలతో తన సొంత పాఠశాల భవనాన్ని నిర్మించుకొనే అవకాశాన్ని కెవిఎస్ కు కల్పించినట్లు అవుతుంది. భూమిని కెవిఎస్ కు బదలాయించడానికి సంబంధించిన లాంఛనాలు రెండు నెలల లోపల పూర్తి కానున్నాయి. ఆ తరువాత కెవిఎస్ తన ప్రత్యేక లక్ష‌ణాల ప్రకారం సొంత ఖర్చుతో పాఠశాల భవనాలను, ఇతర సదుపాయాలను నిర్మిస్తుంది.
కేంద్ర జాబితాలోని ఇతర వెనుకబడిన తరగతుల ఉప వర్గీకరణ అంశం పరిశీలనకు ఏర్పాటైన కమిషన్ కాల వ్యవధిని 2018 జూన్ 20వరకూ పొడిగిస్తూ కేంద్ర మంత్రిమండలి ఆమోదం

కేంద్ర జాబితాలోని ఇతర వెనుకబడిన తరగతుల ఉప వర్గీకరణ అంశం పరిశీలనకు ఏర్పాటైన కమిషన్ కాల వ్యవధిని 2018 మార్చి 27 నుంచి రెండోసారి… చివరిసారిగా 2018 జూన్ 20వరకూ 12 వారాలపాటు పొడిగించే ప్రతిపాదనకు ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆమోదం తెలిపింది. నేపథ్యం: రాజ్యాంగంలోని 340 నిబంధన కింద రాష్ట్రపతి ఆమోదంతో 2017 అక్టోబరు 2న ఈ కమిషన్ ఏర్పాటైంది. అటుపైన విశ్రాంత న్యాయమూర్తి శ్రీమతి జి.రోహిణి నేతృత్వంలోని ఈ కమిషన్ 2017 అక్టోబరు 11 నుంచి పని ప్రారంభించింది. అప్పటినుంచీ ఇతర వెనుకబడిన కులాల ఉప వర్గీకరణ చేపట్టిన అన్ని రాష్ట్రాలు/కేంద్రపాలిత ప్రాంతాల ప్రభుత్వాలతో రాష్ట్రస్థాయి వెనుకబడిన తరగతుల కమిషన్లతో చర్చించింది. అలాగే ఉన్నత విద్యా కోర్సులలో ఇతర వెనుకబడిన తరగతుల విద్యార్థులకు ప్రవేశానికి సంబంధించి సమాచారం ఇవ్వాల్సిందిగా వివిధ ఉన్నత విద్యా సంస్థలను కమిషన్ కోరింది. అంతేకాకుండా ప్రభుత్వంలో భాగమైన వివిధ మంత్రిత్వ శాఖలు/విభాగాలు, బ్యాంకులు, ఆర్థిక సహాయ సంస్థలు, కేంద్ర ప్రభుత్వరంగ సంస్థలు తదితరాలలో ఇతర వెనుకబడిన తరగతుల వారికి ఇచ్చిన ఉద్యోగాలకు సంబంధించిన సమాచారం కూడా కోరింది. తద్వారా కేంద్ర జాబితాలోని ఇతర వెనుకబడిన వర్గాలకు రిజర్వేషన్ లబ్ధి కల్పనలో చోటు చేసుకున్న అసమాన పంపిణీ తీవ్రతను అంచనా వేయాలని భావించింది. ఆ మేరకు కమిషన్ అందుకున్న సమాచారం భారీ పరిమాణంలో ఉన్నందున దాన్ని శాస్త్రీయంగా విశ్లేషించి సమగ్ర నివేదిక రూపొందించేందుకు మరింత సమయం అవసరమైంది. దీంతో తమకు మరో 12 వారాలపాటు అంటే.. 2018 జూన్ 20దాకా సమయం పొడిగించాలని ప్రభుత్వానికి విజ్ఞప్తిచేయగా మంత్రిమండలి ఆమోదం తెలిపింది.
అర్హులైన ఓట‌ర్లు అందరూ వారి పేర్ల‌ను న‌మోదు చేసుకొని, వారి యొక్క ఓటు హ‌క్కును వినియోగించుకోవాలంటూ జాతీయ ఓట‌ర్ల దినం సంద‌ర్భంగా విజ్ఞ‌ప్తి చేసిన ప్ర‌ధాన మంత్రి

అర్హులైన ఓట‌ర్లు అంద‌రూ వారి వారి పేర్ల‌ను న‌మోదు చేయించుకొని, ప్ర‌జాస్వామ్యాన్ని బ‌లోపేతం చేసేందుకు వారి ఓటు హ‌క్కును వినియోగించుకోవాల‌ని జాతీయ ఓట‌ర్ల దినం సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ విజ్ఞ‌ప్తి చేశారు. “జాతీయ ఓట‌ర్ల దినం సంద‌ర్భంగా ప్ర‌తి ఒక్క‌రికి ఇవే నా శుభాకాంక్ష‌లు. ఈ రోజున ఏర్పాటైన భార‌త ఎన్నిక‌ల సంఘానికి అభినంద‌న‌లు. అర్హులైన ఓట‌ర్లు అంద‌రూ, మ‌రీ ముఖ్యంగా యువ‌తీ యువ‌కులు, వారి పేర్ల‌ను న‌మోదు చేయించుకోవడమే కాకుండా వారి భాగ‌స్వామ్యం ద్వారా మ‌న ప్ర‌జాస్వామ్యాన్ని బ‌ల‌ప‌ర‌చవలసిందని నేను కోరుతున్నాను. ఓటుకు ఉన్న‌ శ‌క్తి గొప్ప‌ది” అని ప్రధాన మంత్రి త‌న సందేశంలో పేర్కొన్నారు.
ఆసియాన్ యొక్క విదేశీ వ్యవహారాల మంత్రులు మరియు ప్రతినిధుల తో భేటీ అయినప్రధాన మంత్రి

ప్రధాన మంత్రి శ్రీ నరేంద్ర మోదీ ఆసియాన్ సభ్యత్వ దేశాల కు చెందిన విదేశీ వ్యవహారాల శాఖ మంత్రుల తో మరియు ప్రతినిధుల తో ఈ రోజున భేటీ అయ్యారు. ప్రధాన మంత్రి ఒక ట్వీట్ లో – ‘‘ఇండియా-ఆసియాన్ సన్నిహిత సహకారాని కి 30 సంవత్సరాలు పూర్తి అయినటువంటి సన్నివేశాన్ని మనం వేడుక గా జరుపుకొంటున్న సందర్భం లో @ASEAN దేశాల విదేశీ వ్యవహారాల శాఖ మంత్రుల తో మరియు ప్రతినిధుల తో ఒక చక్కని ముఖాముఖి సంభాషణ లో పాల్గొన్నాను.’’ అని పేర్కొన్నారు.
శ్రీ రామ‌కృష్ణ ప‌ర‌మ‌హంస జ‌యంతి సంద‌ర్భంగా నివాళుల‌ర్పించిన ప్ర‌ధాని న‌రేంద్ర మోదీ

శ్రీ రామ‌కృష్ణ ప‌ర‌మ‌హంస జ‌యంతి సంద‌ర్భంగా ప్ర‌ధాన‌మంత్రి శ్రీ న‌రేంద్ర మోదీ నివాళుల‌ర్పించారు. రామ‌కృష్ణ ప‌ర‌మ‌హంస జ‌యంతి సంద‌ర్భంగా ఆయ‌నకు నేను శిర‌సు వంచి నమ‌స్క‌రిస్తున్నాను. వారు సోద‌ర‌భావం,సౌభ్రాతృత్వం మూర్తీభ‌వించిన వ్య‌క్తి . ఎలాంటి అడ్డుగోడ‌లు లేని స్వేచ్ఛ‌, స‌మాన‌త్వంతో కూడిన స‌మాజాన్ని వారు క‌ల‌లుగ‌న్నారు. అని ప్ర‌ధాని అన్నారు. ప్ర‌ధాని ఈ సంద‌ర్భంగా గ‌త ఏడాది శ్రీ రామ‌కృష్ణ ప‌ర‌మ‌హంస‌కు నివాళుల‌ర్పిస్తూ చేసిన ప్ర‌సంగాన్ని ప్ర‌ధాని షేర్ చేశారు. ఆ ప్ర‌సంగం లింక్‌ : https://www.narendramodi.in/pm-modi-addresses-sri-ram-krishna-vachanmitra-satram-tiruvalla-via-video-conferencing-534416
కొల్లంలో జరిగిన అగ్ని ప్రమాద ఘటన లో ప్రాణాలు కోల్పోయిన వారిని స్మరిస్తూ రెండు నిమిషాలు మౌనం పాటించిన కేంద్ర మంత్రిమండలి

కేంద్ర మంత్రిమండలి ఈ రోజు ఉదయం సమావేశమైంది. సమావేశ ఆరంభంలో.. కేరళలోని కొల్లం జిల్లా పారావూర్ లో నెలకొన్న పుట్టింగల్ దేవాలయంలో ఈ నెల పదో తేదీన జరిగిన అగ్ని ప్రమాద దుర్ఘటనలో ప్రాణాలు కోల్పోయిన వారిని స్మరిస్తూ రెండు నిమిషాల సేపు మంత్రివర్గ సభ్యులు మౌనం పాటించారు.
కామన్ వెల్థ్ గేమ్స్ 2022లో బాడ్ మింటన్ లో బంగారు పతకాన్ని గెలుచుకొన్నందుకుపి.వి. సింధు గారి కి అభినందనలు తెలిపిన ప్రధాన మంత్రి

బర్మింగ్ హమ్ లో నిర్వహిస్తున్న కామన్ వెల్థ్ గేమ్స్ (సిడబ్ల్యుజి) 2022 లో బాడ్ మింటన్ లో పసిడి పతకాన్ని గెలుచుకొన్నందుకు పి.వి. సింధు గారి కి ప్రధాన మంత్రి శ్రీ నరేంద్ర మోదీ అభినందన లు తెలిపారు. ప్రధాన మంత్రి ఒక ట్వీట్ లో – ‘‘అసాధారణమైనటువంటి @Pvsindhu1 గారు విజేతలకే ఒక విజేత గా ఉన్నారు. ఉత్కృష్టత అంటే ఏమిటో పదే పదే ఆమె చాటిచెబుతున్నారు. ఆమె యొక్క సమర్పణ భావం, ఆమె యొక్క నిబద్ధత విస్మయభరితమైనటువంటి ప్రేరణ ను ఇచ్చేది గా ఉంది. కామన్ వెల్థ్ గేమ్స్ లో స్వర్ణ పతకాన్ని గెలుచుకొన్నందుకు గాను ఆమెకు ఇవే అభినందన లు. ఆమె భావి ప్రయాసల లో రాణించాలని కోరుకొంటూ, శుభాకాంక్షలు తెలియ జేస్తున్నాను.’’ అని పేర్కొన్నారు.
ఇనిస్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా (ఐసిఎఐ) పోలిష్ ఛాంబర్ ఆఫ్ స్టాట్యూటరీ ఆడిటర్స్ (పిఐబిఆర్) మధ్య అవగాహనా ఒప్పందానికి మంత్రివర్గం ఆమోదం

సభ్య నిర్వహణ, వృత్తి పరమైన నైతిక విలువలు, సాంకేతిక పరిశోధన, సిపిడి, ప్రొఫెషనల్ అకౌంటెన్సీ ట్రైనింగ్, ఆడిట్ క్వాలిటీ మానిటరింగ్, అడ్వాన్స్మెంట్ ఆఫ్ అకౌంటింగ్ నాలెడ్జ్, ప్రొఫెషనల్ అండ్ ఇంటలెక్చువల్ డెవలప్మెంట్ రంగాలలో పరస్పర సహకారాన్ని ఏర్పాటు చేసుకోవడానికి ఇనిస్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా (ఐసిఎఐ) , పోలిష్ ఛాంబర్ ఆఫ్ స్టాట్యూటరీ ఆడిటర్స్ (పిఐబిఆర్) మధ్య అవగాహనపూర్వక ఒప్పందం (ఎంఒయు) పై సంతకం చేయడానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం ఈ రోజు ఆమోదం తెలిపింది. అమలు వ్యూహం-లక్ష్యాలు: బ్లాక్ చైన్, స్మార్ట్ కాంట్రాక్ట్ సిస్టమ్, సంప్రదాయ అకౌంటింగ్ నుంచి క్లౌడ్ అకౌంటింగ్ కు మార్పు మొదలైన వాటితో సహా ఆడిట్ ,అకౌంటింగ్ రంగంలో కొత్త సృజనాత్మక విధానాల అధ్యయనం అనువర్తనం విషయాల్లో సహకారాన్ని బలోపేతం చేయాలని ప్రతిపాదిత ఎమ్ఒయు లక్ష్యంగా పెట్టుకుంది. వృత్తిపరమైన సంస్థలు ప్రచురించిన పుస్తకాలు, మ్యాగజైన్లు ,ఇతర ప్రచురణల మార్పిడి, ఆడిట్ ,అకౌంటింగ్ పై ఆర్టికల్స్ ను పరస్పరం ప్రచురించడం ,రెండు పార్టీల మ్యాగజైన్లు ,వెబ్ సైట్లపై ఉమ్మడి సహకారాన్ని చేపట్టడం ,అవినీతి , మనీ లాండరింగ్ కు వ్యతిరేకంగా పోరాటంలో ఉమ్మడి సహకారాన్ని చేపట్టాలని ఐసిఎఐ ,పిఐబిఆర్ భావిస్తున్నాయి. ప్రభావం: ఐసిఎఐ -పిఐబిఆర్, పోలాండ్ మధ్య ఎమ్ఒయు, ఐసిఎఐ సభ్యులకు స్వల్ప కాలం నుండి దీర్ఘకాలిక భవిష్యత్తులో పోలాండ్ లో వృత్తిపరమైన అవకాశాలను పొందడానికి అవకాశాలను అందించడం ద్వారా ఐరోపాలో తన ఉనికిని బలోపేతం చేస్తుందని భావిస్తున్నారు. ఐసిఎఐ -పిఐబిఆర్ సభ్యులకు పరస్పర ప్రయోజనకరమైన సంబంధాన్ని అభివృద్ధి చేయడానికి కలిసి పనిచేయడమే ఈ ఎమ్ఒయు లక్ష్యం.ఎమ్ఒయుతో, ఐసిఎఐ అకౌంటెన్సీ వృత్తిలో సేవల ఎగుమతిని అందించడం ద్వారా పోలాండ్ తో భాగస్వామ్యాన్ని బలోపేతం చేయగలదు. ఐసిఎఐ సభ్యులు దేశాల వ్యాప్తంగా వివిధ సంస్థలలో మధ్య స్థాయి నుంచి ఉన్నత స్థాయి హోదా లను కలిగి ఉన్నారు. ఒక దేశం లోని సంబంధిత సంస్థల నిర్ణయం/విధాన రూపకల్పన వ్యూహాలను ప్రభావితం చేయగలుగుతున్నారు. ఐసిఎఐ తన విస్తారమైన అధ్యాయాలు మరియు ప్రాతినిధ్య కార్యాలయాల విస్తృత నెట్ వర్క్ ద్వారా ప్రపంచంలోని 47 దేశాలలోని 73 నగరాల్లో ఈ దేశాల్లో ప్రబలంగా ఉన్న పద్ధతులను పంచుకోవడం ద్వారా ఒక ముఖ్యమైన పాత్ర పోషించడానికి కట్టుబడి ఉంది, తద్వారా భారత ప్రభుత్వం విదేశీ పెట్టుబడులను ఆకర్షించడానికి ఉత్తమ పద్ధతులను అవలంబించవచ్చు. భారతదేశంలో వారి నెట్ వర్క్ ను ప్రోత్సహించ గలదు.ఈ ఎమ్ఒయు కార్పొరేట్ వ్యవహారాల మంత్రిత్వ శాఖ, ఇనిస్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా ,పోలిష్ ఛాంబర్ ఆఫ్ స్టాట్యూటరీ ఆడిటర్స్ (పిఐబిఆర్)లకు ప్రయోజనం చేకూరుస్తుంది. నేపథ్యం: ఇనిస్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా (ఐసిఎఐ) అనేది భారతదేశంలో చార్టర్డ్ అకౌంటెంట్ల వృత్తిని నియంత్రించడానికి చార్టర్డ్ అకౌంటెంట్స్ చట్టం, 1949 కింద ఏర్పాటైన చట్టబద్ధమైన సంస్థ.ప్రపంచవ్యాప్తంగా గుర్తింపు పొందిన చార్టర్డ్ అకౌంటెంట్ల వృత్తిని పెంపొందించడంలో విద్య, వృత్తిపరమైన అభివృద్ధి, అధిక అకౌంటింగ్ నిర్వహణ, ఆడిటింగ్ ,నైతిక ప్రమాణాల రంగంలో ఐసిఎఐ ఎంతో దోహదపడింది. పోలిష్ ఛాంబర్ ఆఫ్ స్టాట్యూటరీ ఆడిటర్స్ (పిఐబిఆర్) స్టాట్యూటరీ ఆడిటర్ల స్థానిక ప్రభుత్వంగా ఆర్థిక స్టేట్మెంట్ల ఆడిటింగ్, పబ్లిషింగ్, స్టాట్యూటరీ ఆడిటర్ల కోసం 1991 అక్టోబర్ చట్టం కింద ఏర్పాటై 1992 జనవరి 1 నుంచి అమలు లోకి వచ్చింది. పోలాండ్ లో ఆడిట్ వృత్తి నియంత్రణ దీని లక్ష్యం.
‘మనోరమ న్యూజ్ కాన్ క్లేవ్ 2019’ని ఉద్దేశించి రేపటి రోజు న ప్రసంగించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ రేపటి రోజు న అంటే 2019వ సంవత్సరం ఆగస్టు 30వ తేదీ నాడు ఉదయం 10 గంటల కు ‘మనోరమ న్యూజ్ కాన్ క్లేవ్ 2019’ని ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగిస్తారు. ఈ సమావేశాన్ని కోచి లో మలయాళ మనోరమ కంపెనీ లిమిటెడ్ ఆధ్వర్యం లో నిర్వహించబడుతుంది.
యుఎస్  ఓపెన్  టోర్నమెంట్  లో విజయంపై  సానియా మీర్జా, మార్టీనా హింగీస్  లకు ప్రధాని శుభాకాంక్షలు

యుఎస్ ఓపెన్ టోర్నమెంట్ మహిళల డబుల్స్ విభాగం ఫైనల్ లో విజయం సాధించిన సానియా మీర్జా, మార్టీనా హింగీస్ లకు ప్రధాని శ్రీ నరేంద్రమోదీ శుభాకాంక్షలు తెలిపారు. తన సందేశంలో “యుఎస్ ఓపెన్ టోర్నమెంట్ లో అద్భుతమైన విజయం సాధించిన సానియా మీర్జా, మార్టీనా హింగీస్ లకు శుభాకాంక్షలు. మీ విజయం మాకు గర్వకారణం” అని పేర్కొన్నారు.
పర్యావరణ స్నేహపూర్వకమైన మరియు నిరంతర అభివృద్ధి కార్యాల లో నిమగ్నమైన అందరి ని ప్రశంసించిన ప్రధాన మంత్రి

పర్యావరణ మిత్రపూర్వకమైన మరియు నిరంతర అభివృద్ధి కార్యాల లో తలమునకలు గా ఉన్న వారు అందరి ని ప్రధాన మంత్రి శ్రీ నరేంద్ర మోదీ ప్రశంసించారు. ఈ కార్యాల ద్వారా, మౌలిక సదుపాయాల నిర్మాణం తో పాటు చక్రీయ ఆర్థిక వ్యవస్థ కు కూడా ఉత్తేజం లభించగలదు అని శ్రీ నరేంద్ర మోదీ అన్నారు. బార్డర్ రోడ్స్ ఆర్గనైజేశన్ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ, ‘‘మౌలిక సదుపాయాల కల్పన మరియు వర్తులాకార ఆర్థిక వ్యవస్థ.. ఈ రెంటికీ ఒక ఉత్తేజం లభిస్తుంది. ఈ ప్రయాస లో జతపడ్డ వారందరి ని నేను ఇదే ప్రశంసిస్తున్నాను.’’ అని పేర్కొన్నారు.
వ్యవసాయ రంగంలో సహకారం కోసం భారతదేశం, లిథువానియా ల మధ్య అవగాహన పూర్వక ఒప్పందం

వ్యవసాయ రంగంలో సహకరించుకోవడం కోసం భారతదేశం, లిథువానియా ల మధ్య అవగాహన పూర్వక ఒప్పంద పత్రం (ఎమ్ ఒ యు) పై సంతకాలు చేసే ప్రతిపాదనకు కేంద్ర మంత్రి మండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీఅధ్యక్షత వహించారు. తోటల పెంపకం, పంట కోతల అనంతర నిర్వహణ, సేంద్రియ వ్యవసాయం, శీతల గిడ్డంగుల అభివృద్ధి, అగ్రో ప్రాసెసింగ్ పరిశ్రమ, పశు పోషణ, పాడి పరిశ్రమ, ఇంకా ఆక్వా కల్చర్ లు సహా వ్యవసాయ ఉత్పత్తికి సంబంధించిన పలు రంగాలలో సహకారానికి తాజా ఎమ్ ఒ యు వీలు కల్పిస్తుంది. తాజా ఎమ్ ఒ యు లక్ష్యాలను సాధించడానికి రెండేళ్ళకు ఒక సారి ఓ కార్యాచరణ ప్రణాళికను రూపొందిస్తారు. రెండు దేశాల శాస్త్రవేత్తలను, సాంకేతిక నిపుణులను, జన్యు వనరులను పరస్సరం మార్పిడి చేసుకోవడంలోను, సామర్థ్యాల పెంపుదలలోను, పంట పొలాలలో దిగుబడిని పెంపొందించడం కోసం తగిన సేద్య పద్ధతులు, సాంకేతిక పరిజ్ఞానాన్ని అభివృద్ధి చేయడంలోను ఈ ఎమ్ ఒ యు తోడ్పడుతుందని ఆశిస్తున్నారు.
“యునైటింగ్ ఇండియా: సర్దార్ పటేల్” ఇతివృత్తంపై ఏర్పాటైన ప్రదర్శనను ముందుగా చూసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ గురువారం నాడు న్యూ ఢిల్లీ లోని నేషనల్ సైన్స్ సెంటర్ లో “యునైటింగ్ ఇండియా: సర్దార్ పటేల్” అంశంపై సంస్కృతి మంత్రిత్వ శాఖ ఏర్పాటు చేసిన ప్రదర్శనను ఆ ప్రదర్శన ప్రారంభం కావడానికి ముందుగా తిలకించారు. ఈ డిజిటల్ ఎగ్జిబిషన్ భారతదేశ ఏకీకరణకు, అందులో సర్దార్ వల్లభ్ భాయ్ పటేల్ అందించిన తోడ్పాటుకు అద్దం పడుతుంది. ప్రధాన మంత్రి ఇచ్చిన ప్రేరణతో ఈ ప్రదర్శన రూపుదిద్దుకొంది. ఈ ప్రదర్శనలో సుమారు 30 వస్తువులను ఉంచారు. వాటిలో దాదాపు 20 వేరు వేరు ఇంటరాక్టివ్ మరియు మీడియా ఎక్స్ పీరియన్సెస్ కలసి ఉన్నాయి. ఈ ప్రదర్శన భారతదేశ ఏకీకరణలో సర్దార్ పటేల్ పోషించిన పాత్రను గురించి వివరించే వివిధ డిజిటల్ ఇన్ స్టాలేషన్స్ తో మమేకం అయ్యే అవకాశాన్ని సందర్శకులకు కల్పిస్తుంది. 3D చిత్రాలు (కళ్లద్దాలు లేకుండా), హాలోగ్రాఫిక్ ప్రొజెక్షన్, కైనటిక్ ప్రొజెక్షన్, ఆక్యులస్ బేస్ డ్ వర్చువల్ రియాలిటీ ఎక్స్ పీరియన్స్ వగైరా సాంకేతిక విజ్ఞానాలను ఈ ప్రదర్శనలో ఉపయోగార్థం ఉంచారు. సందర్భ శుద్ధి గల ప్రమాణ పత్ర రచనను నేషనల్ ఆర్కైవ్ జ్ ఆఫ్ ఇండియా నుండి సంస్కృతి మంత్రిత్వ శాఖ సంపాదించి, తెచ్చింది. ప్రదర్శన ఆకృతిని నేషనల్ ఇన్ స్టిట్యూట్ ఆఫ్ డిజైన్ అందజేసింది. సర్దార్ పటేల్ జయంతి దినమైన 2016 అక్టోబరు 31 నాడు ఈ ప్రదర్శనను ప్రధాన మంత్రి ప్రారంభించనున్నారు.
డాక్ట‌ర్ రాజేంద్ర ప్ర‌సాద్ జ‌యంతి సంద‌ర్భంగా ఆయ‌న‌కు నివాళి అర్పించిన ప్ర‌ధాన మంత్రి

భార‌త‌దేశ ప్ర‌థ‌మ రాష్ట్రప‌తి డాక్ట‌ర్ రాజేంద్ర ప్ర‌సాద్ జ‌యంతి సంద‌ర్భంగా ప్ర‌ధాన మంత్రి శ్రీ నరేంద్ర మోదీ ఆయ‌న‌కు నివాళులు అర్పించారు. “మ‌హాత్మ గాంధీ నుండి స్ఫూర్తిని పొంది, డాక్ట‌ర్ రాజేంద్ర ప్ర‌సాద్ భార‌త‌దేశ స్వాతంత్య్ర స‌మ‌రంలో చురుకైన పాత్ర‌ను పోషించారు. స‌హాయ నిరాక‌ర‌ణ ఉద్య‌మం వంటి అట్ట‌డుగు స్థాయి ఉద్య‌మాల‌లో ఆయ‌న పాలుపంచుకొన్నారు. అలాగే, రాజ్యాంగ ప‌రిష‌త్తు కు అధ్య‌క్షునిగా ఘ‌న‌మైన నాయ‌క‌త్వాన్ని అందించారు. భార‌త‌దేశానికి మొట్ట‌మొద‌టి రాష్ట్రప‌తిగా ఆయ‌న అందించినటువంటి నాయ‌క‌త్వం, మార్గ‌ద‌ర్శ‌క‌త్వం తొలి సంవ‌త్స‌రాల‌లో మ‌న దేశానికి అత్యంత అమూల్య‌మైన‌టువంటివి. డాక్ట‌ర్ రాజేంద్ర ప్ర‌సాద్ యొక్క విశిష్ట సేవ నుండి త‌రాల త‌ర‌బ‌డి భార‌తీయులు ప్రేరణ ను పొందుతూ ఉంటారు” అని ప్ర‌ధాన మంత్రి త‌న సందేశంలో పేర్కొన్నారు.
భార‌త‌దేశాని కి మ‌రియు యూక్రేన్‌ కు మ‌ధ్య‌ వ్య‌వ‌సాయం మ‌రియు ఆహార ప‌రిశ్ర‌మ రంగాల లో స‌హ‌కారం కోసం ఒప్పందం పై సంత‌కాల‌ కు ఆమోదం తెలిపిన మంత్రివ‌ర్గం

భార‌త‌దేశాని కి మ‌రియు యూక్రేన్ కు మ‌ధ్య‌ వ్య‌వ‌సాయం మ‌రియు ఆహార ప‌రిశ్ర‌మ రంగాల లో స‌హ‌కారం కోసం ఒప్పందం పై సంత‌కాల‌ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన‌ కేంద్ర మంత్రివ‌ర్గ స‌మావేశం ఆమోదం తెలిపింది. ప్ర‌తిపాదిత ఒప్పందం వ్య‌వ‌సాయాని కి మ‌రియు ఆహార ప‌రిశ్ర‌మ కు చెందిన వివిధ రంగాల లో స‌హ‌కారాని కి మార్గాన్ని సుగ‌మం చేస్తుంది. దీని కోసం రెండు దేశాల కు చెందిన ప్ర‌తినిధు ల‌తో ఒక సంయుక్త కార్యాచ‌ర‌ణ బృందాన్ని ఏర్పాటు చేస్తారు. గుర్తించిన రంగాల లో సహ‌కారాని కి సంబంధించిన చ‌ర్చ‌లు జ‌ర‌ప‌డానికి, అలాగే, త‌గిన ప్ర‌ణాళిక‌ల ను సిద్ధం చేయ‌డాని కి, అంతేకాకుండా, ఉభ‌య ప‌క్షాలు ఖాయ ప‌ర‌చుకొన్న కార్య‌క్ర‌మాల అమ‌లు తీరు ను ప‌ర్య‌వేక్షించ‌డం ఈ బృందం బాధ్య‌త‌ లు గా ఉంటాయి. కార్యాచ‌ర‌ణ బృందం క‌నీసం ప్ర‌తి రెండు సంవ‌త్స‌రాల కు ఒక‌ పర్యాయం భార‌త గ‌ణ‌తంత్రం లో, మరొక పర్యాయం యూక్రేన్ లో సమావేశమవుతుంది. ఈ ఒప్పందం ఒప్పంద పత్రం పై సంత‌కాలు అయిన నాటి నుండి అమ‌లు లోకి రావలసివుంటుంది. ఈ ఒప్పందం అయిదు (5) సంవ‌త్స‌రాల కాలం పాటు అమ‌లు లో ఉండాలి. ఈ ఒప్పందాన్ని ఆ త‌రువాత అయిదు (5) సంవ‌త్స‌రాల కాలాల కు దానంత‌ట అదే పొడిగించుకొనేందుకు వీలు ఉంటుంది. ఈ ఒప్పందాన్ని ర‌ద్దు చేసుకోవాల‌న్న త‌న అభిమ‌తాన్ని ఇరు ప‌క్షాల లో ఏదైనా ఒక ప‌క్షం వెల్ల‌డి చేస్తూ నోటిఫికేశన్ ను ఇచ్చిన తేదీ నాటి నుండి ఆరు (6) నెలలు అయిన త‌రువాత, ఒప్పందాన్ని ర‌ద్దు చేసుకోవ‌చ్చును.
భారతదేశరవాణా రంగం లో ఐటిఎఫ్ కార్యకలాపాల కు సాయపడటానికి ఫ్రాన్స్ కు మరియు భారతదేశాని కిమధ్య ఒప్పందం పై సంతకాల కు ఆమోదం తెలిపిన మంత్రిమండలి

భారతదేశ రవాణా రంగం లో ఇంటర్ నేశనల్ ట్రాన్స్ పోర్ట్ ఫోరమ్ (ఐటిఎఫ్) కార్యకలాపాల కు సాయపడటానికి గాను ఇంటర్ నేశనల్ ట్రాన్స్ పోర్ట్ ఫోరమ్ మరియు టెక్నాలజీ ఇన్ ఫర్ మేశన్, ఫోర్ కాస్టింగ్ ఎండ్ అసెస్ మెంట్ కౌన్సిల్ (టిఐఎఫ్ఎసి) ల తరఫున ఫ్రాన్స్ కు చెందిన ఆర్గనైజేశన్ ఫార్ ఇకానామిక్ కోఆపరేశన్ ఎండ్ డెవలప్ మెంట్ తో మధ్య ఒప్పందం పై సంతకాలు జరిగిన సంగతి ని ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దృష్టి కి తీసుకురావడమైంది. ఈ ఒప్పందం పై 2022వ సంవత్సరం లో జులై 6వ తేదీ న సంతకాలయ్యాయి. ఈ ఒప్పందం లో భాగం గా చేపట్టే కార్యకలాపాల యొక్క లక్ష్యాలు ఏవేవి అంటే.. నూతన శాస్త్రవిజ్ఞ‌ాన సంబంధి ఫలితాలు; నూతన విధానపరమైన దృష్టికోణాలు; శాస్త్రవిజ్ఞ‌ానానికి సంబంధించిన క్రియ ప్రతిక్రియ లను పెంపొందింపచేయడం ద్వారా సామర్థ్య నిర్మాణం తో పాటు, భారతదేశం లో రవాణా రంగం లో డీకార్బనైజేశన్ సాధన కు ఉపయోగపడేటటువంటి సాంకేతిక విజ్ఞ‌ానం పరమైన ఐచ్ఛికాల ను గుర్తించడం.. అనేవే.
హిమాచల్ ప్రదేశ్ స్థాపన దినంనాడు ఆ రాష్ట్ర ప్రజల కు శుభాకాంక్షలు తెలిపిన ప్రధాన మంత్రి

హిమాచల్ ప్రదేశ్ స్థాపన దినం సందర్భం లో ఆ రాష్ట్ర ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘హిమాచల్ ప్రదేశ్ స్థాపన దినం నాడు ఆ రాష్ట్ర ప్రజలందరి కి అనేకానేక శుభాకాంక్షలు. ప్రకృతి ఒడిలో నెలకొన్న ఈ రాష్ట్రం నిరంతరం ప్రగతి పథం లో ముందుకు సాగిపోవడమే కాక దేశం యొక్క అభివృద్ధి లో కూడాను తన మహత్వపూర్ణమైనటువంటి భాగస్వామ్యాన్ని నిలబెట్టుకొంటూ ఉండాలని నేను కోరుకొంటున్నాను.’’ అని పేర్కొన్నారు.
పానీపత్ లో 2జి ఇథెనాల్ ప్లాంటు ను ఆగస్టు 10వ తేదీ నాడు దేశ ప్రజల కు అంకితంచేయనున్న ప్రధాన మంత్రి

హరియాణా లోని పానీపత్ లో ఏర్పాటు చేసినటువంటి రెండో తరం (2జి) ఇథెనాల్ ప్లాంటు ను ప్రపంచ బయో ఫ్యూయల్ దినం సందర్భం లో, 2022వ సంవత్సరం ఆగస్టు 10వ తేదీ నాడు సాయంత్రం పూట 4 గంటల 30 నిమిషాల కు ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా దేశ ప్రజల కు అంకితం చేయనున్నారు. దేశం లో బయో ఫ్యూయల్స్ ఉత్పత్తి ని మరియు ఉపయోగాన్ని పెంచడం కోసం ప్రభుత్వం కొన్ని సంవత్సరాల తరబడి తీసుకొంటున్న అనేక చర్యల లో ఈ ప్లాంటు ను అంకితం చేయడం అనేది ఒక భాగం గా ఉంది. శక్తి రంగాన్ని మరింత తక్కువ ఖర్చు తో కూడినది గాను, అందరి కి అందుబాటులో ఉండేది గాను, వనరుల ను ఆదా చేసిది గాను మరియు స్థిరత్వం కలిగింది గాను మార్పు చేసే దిశ లో ప్రధాన మంత్రి చేస్తున్న నిరంతర ప్రయాసల కు అనుగుణం గా ఈ ప్లాంటు ఉంది. ఇండియన్ ఆయిల్ కార్పొరేశన్ లిమిటెడ్ (ఐఒసిఎల్) ద్వారా 900 కోట్ల రూపాయల అంచనా వ్యయం తో 2జి ఇథెనాల్ ప్లాంటు ను నిర్మించడం జరిగింది. ఈ ప్లాంటు ను పానీపత్ రిఫైనరీ కి సమీపం లో ఏర్పాటు చేయడమైంది. అత్యధునాతన స్వదేశీ సాంకేతిక పరిజ్ఞానం ఆధారితం అయినటువంటి ఈ ప్రాజెక్టు ఏటా దాదాపు గా 2 లక్షల టన్నుల వరి దుబ్బు ను వినియోగించుకొంటూ సంవత్సరాని కి సుమారు గా 3 కోట్ల లీటర్ ల ఇథెనాల్ ను తయారు చేయడం ద్వారా వ్యర్థాల నుంచి సంపద ను సృష్టించాలి అనేటటువంటి భారతదేశం యొక్క కృషి లో ఒక కొత్త అధ్యాయాన్ని జోడించనుంది. పంట అవశేషాల ను సంపూర్ణం గా వినియోగించుకోవడం అనేది రైతుల కు సాధికారిత ను కల్పించనుంది. అంతేకాకుండా, వారికి ఒక అదనపు ఆదాయార్జన మార్గాన్ని అందించనుంది. ఈ ప్రాజెక్టు ప్లాంటు నిర్వహణ లో పాల్గొనే వ్యక్తుల కు ప్రత్యక్ష ఉపాధి ని కల్పించడం తో పాటుగా వరి దుబ్బు ను నరికి వేయడం, దానిని నిలవ చేయడం మొదలైన పనుల లో తలమునక లు అయ్యే వారికి పరోక్ష ఉపాధి ని కూడా అందిస్తుంది. ఈ ప్రాజెక్టు లో ద్రవ పదార్థాల విడుదల అంటూ ఏమీ ఉండదు. వరి గడ్డి పరకల ను మండించి వేయడాన్ని తగ్గించడం ద్వారా, ఈ ప్రాజెక్టు ఒక్కో సంవత్సరం లో దాదాపు గా మూడు లక్షల టన్నుల కు సమానమైనటువంటి బొగ్గు పులుసు వాయువు (కార్బన్ డయాక్సైడ్) కు సమానమైన గ్రీన్ హౌస్ గ్యాసెస్ లో తగ్గింపునకు తోడ్పాటు ను అందించనుంది. అంటే అది దేశం లోని రహదారుల పై ఏటా సుమారు అరవై మూడు వేల కార్ల ను రీప్లేస్ చేయడం తో సమానం అని అర్థం చేసుకోవచ్చన్న మాట.
కంగ్లా నోంగ్ పోక్ థోంగ్ ప్రారంభం అయిన సందర్భం లో మణిపుర్ ప్రజల కు అభినందనల నుతెలిపిన ప్రధాన మంత్రి

మణిపుర్ లో కంగ్ లా నోంగ్ పోక్ థోంగ్ ప్రారంభం అయిన సందర్భం లో ప్రధాన మంత్రి శ్రీ నరేంద్ర మోదీ ఆ రాష్ట్ర ప్రజల కు అభినందనల ను తెలియ జేశారు. మణిపుర్ ముఖ్యమంత్రి శ్రీ ఎన్. బీరేన్ సింహ్ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ, ‘‘మణిపుర్ కు ఇవే అభినందన లు. యావత్తు రాష్ట్రం లోను శాంతి, సమృద్ధి మరియు సంతోషం తాలూకు భావన పెంపొందుతూ ఉండు గాక.’’ అని పేర్కొన్నారు.
కిర్గిస్థాన్ స్వాతంత్య్ర దినోత్స‌వం సంద‌ర్భంగా ప్ర‌ధాని శుభాకాంక్ష‌లు

భార‌త ప్ర‌ధాని శ్రీ న‌రేంద్ర‌మోదీ, కిర్గిస్థాన్ స్వాతంత్య్ర దినోత్స‌వం సంద‌ర్భంగా ఆ దేశ ప్ర‌జ‌ల‌కు శుభాకాంక్ష‌లు తెలిపారు. త‌న సందేశంలో – ‘’కిర్గిస్థాన్ ప్ర‌జ‌ల‌కు స్వాతంత్య్ర దినోత్స‌వ శుభాకాంక్ష‌లు. కిర్గిస్థాన్ – భార‌త్‌ కు మ‌ధ్య ఆసియాలో విలువైన భాగ‌స్వామ్య దేశం’’ అని ప్ర‌ధాని పేర్కొన్నారు.